May 15, 2016
Pannakasalaknib ti nakaparsuaan, napateg iti pannakapataud ti umdas a taraon
Kinuna ni Senator Cynthia Villar nga iti babaen ti panangaywan iti nakaparsuaan, masigurado ti gobierno ti saan a panagkurkurang ti taraon a para kadagiti umili.
Kinuna ni Villar nga iti ania man a patangan maipapan iti seguridad iti taraon ken kaadda ti umanay a rekursos, mainanaig latta ti pannakasalaknib ti nakaparsuaan wenno pannakasalaknib ti daga ken danum a gapu met ti panangitantandudona iti organiko a panagtalon, agrikultura a makaipaay iti umdas a taraon, ken agro-ecology.
Innayon daytoy a kangrunaan koma a maikkan iti pateg dagiti agroecological methods nga agdama a maus-usar tapno mapaadu pay ti apit iti agrikultura iti laksid ti agtultuloy a pannakaungaw dagiti natural a kinabaknang ti pagilian.
Gapu ta umab-aboten iti 38 porsiento ti pannakadaddadael dagiti pagtatalonan iti pagilian, impaganetget ti senadora ti kinapateg ti pannakakissay ti panagusar iti kemikal a ganagan ken insektisidio.
Kinuna pay ti senadora a nangina ti kemikal a pestisidio ken ganagan nga isu pay a mangikabassit iti maganar dagiti mannalon. Gapu iti daytoy, kinunana a maallukoy koma ngarud dagiti mannalon nga agaramid iti bukodda nga organiko a pestisidio ken ganagan, ken maipaayan koma dagitoy iti ramit ken panagsanay tapno maisayangkatda daytoy.
(Naipablaak iti Bannawag, Mayo 23, 2016 a bilang.)
Kinuna ni Villar nga iti ania man a patangan maipapan iti seguridad iti taraon ken kaadda ti umanay a rekursos, mainanaig latta ti pannakasalaknib ti nakaparsuaan wenno pannakasalaknib ti daga ken danum a gapu met ti panangitantandudona iti organiko a panagtalon, agrikultura a makaipaay iti umdas a taraon, ken agro-ecology.
Innayon daytoy a kangrunaan koma a maikkan iti pateg dagiti agroecological methods nga agdama a maus-usar tapno mapaadu pay ti apit iti agrikultura iti laksid ti agtultuloy a pannakaungaw dagiti natural a kinabaknang ti pagilian.
Gapu ta umab-aboten iti 38 porsiento ti pannakadaddadael dagiti pagtatalonan iti pagilian, impaganetget ti senadora ti kinapateg ti pannakakissay ti panagusar iti kemikal a ganagan ken insektisidio.
Kinuna pay ti senadora a nangina ti kemikal a pestisidio ken ganagan nga isu pay a mangikabassit iti maganar dagiti mannalon. Gapu iti daytoy, kinunana a maallukoy koma ngarud dagiti mannalon nga agaramid iti bukodda nga organiko a pestisidio ken ganagan, ken maipaayan koma dagitoy iti ramit ken panagsanay tapno maisayangkatda daytoy.
(Naipablaak iti Bannawag, Mayo 23, 2016 a bilang.)
Subscribe to: Post Comments (Atom)
tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn